28 mayda BMTning Jyenevadagi qarorgohida Yamanda tinchlikka erishish bo‘yicha muzokaralar bo‘lib o‘tadi. Bu haqda RIA “Novosti” xabar bermoqda. Uchrashuv 17 mayda bo‘lishi kerak edi, biroq shu kuni Ar-Riyodda Yaman bo‘yicha anjuman o‘tkazilishi sababli uni yangi sanaga ko‘chirishga to‘g‘ri kelindi. Avvalroq Sochida Rossiya Tashqi ishlar vaziri Sergey Lavrov va AQSh Davlat kotibi Jon Kerri Yamandagi vaziyatni muhokama qilishgan edi.